b'\n_START_ARTICLE_\nErzelj\n_START_SECTION_\nZgodovina\n_START_PARAGRAPH_\nErzelj je prvi\xc4\x8d omenjen leta 1275 kot grad San Michele, last oglejskega patriarha. V 15. stoletju je bil predelan v protitur\xc5\xa1ki tabor._NEWLINE_Erzelj se omenja z imeni: Arsell, Ersell, Erssel, Rosel, v \xc4\x8dasu avstro-ogrske monarhije pa je bil Hersell._NEWLINE_Med drugo svetovno vojno je vsa vas sodelovala s partizani, zato so Italijani 08.03.1943 vse prebivalce izgnali. Mo\xc5\xa1ki so \xc5\xa1li v nem\xc5\xa1ka tabori\xc5\xa1\xc4\x8da, \xc5\xbeenske v italijanska, otroke pa so vzeli sorodniki. Po kapitulaciji Italije so se vse \xc5\xbeenske vrnile domov. Iz nem\xc5\xa1kih tabori\xc5\xa1\xc4\x8d pa se niso vsi vrnili.  Po vojni je vas nazadovala, prebivalci so se izseljevali. Ko pa so v vas napeljali elektriko in vodo, ljudje niso ve\xc4\x8d zapu\xc5\xa1\xc4\x8dali vasi.\n_START_SECTION_\nZnamenitosti\n_START_PARAGRAPH_\nNad vasjo, na nadmorski vi\xc5\xa1ini 423 m, stoji tabor, s 600 let staro cerkvijo Sv. Mihaela. Utrdba je kasneje varovala prebivalce okoli\xc5\xa1kih vasi pred tur\xc5\xa1kimi vpadi._NEWLINE_V bli\xc5\xbeini se nahajajo ostanki partizanske bolni\xc5\xa1nice Vere.'